Fimis
Fimis arba Mfimis (pranc. Fimi, Mfimi) – upė Kongo Demokratinės Respublikos vakarinėje dalyje; Kasajaus dešinysis intakas. Išteka iš Mai Ndombės ežero, teka į pietvakarius. Įteka į Kasajų netoli jo žiočių, ties Mušije. Didžiausias intakas – Lukenijė (kairysis). Upė laivuojama. Prie jos įsikūrusios Nioki ir Kutu gyvenvietės. Upės pavadinimas Nzaa Mfimi mojų kalba reiškia „juodoji upė“.